Vladimir Čerkez
<s>Vladimir Čerkez (Sarajevo, 26. studenog 1923. – 9. studenog 1990.), hrvatski pjesnik, romanopisac, dramski pisac, pisac za djecu.</s>

<s>Život 
Četiri razreda gimnazije i tri razreda Srednje tehničke škole završio je u Sarajevu.</s><s>Od 1947. do 1952. radio je u listu Oslobođenje i bio urednik književnih časopisa Zora i Život.</s><s>Od 1971. je savjetnik Skupštine SR BiH.</s><s>Prvu pjesmu Braniocima Barcelone objavio je 1939. u listu Snaga.</s><s>U partizanskim biltenima i listovima javljao se pjesmama i aktovkama.</s><s>Nakon rata bavio se književnim i publicističkim radom te objavljivao u Stvaranju, Republici, Životu, Književnosti, Kolu, Delu, Letopisu Matice srpske, Mogućnostima, Mostu, Književnim novinama, Odjeku, Forumu i dr. Jedan je od najplodnijih pisaca u BiH.</s><s>Pisao je ljubavnu i domoljubnu liriku, nastavio estradnim i revolucionarnim pjesničkim ispovijedima, te dodirnuo i neke probleme svakodnevnice.</s><s>Objavio je više knjiga žanrovske proze za djecu i omladinu s temama iz rata.</s><s>Autor je više poučnih knjižica za djecu.</s><s>Pisao je i drame, a neke su i izvođene.</s><s>Njegove su pjesme uvrštene u više antologija svjetske poezije.</s><s>Prevodio je rusku liriku, od Puškina do suvremenika.</s><s>Bavio se i slikarstvom, a triput je samostalno izlagao u Sarajevu (1964, 1965, 1966).</s>

<s>Nagrade 
 Nagradu Društva pisaca BiH za roman Sunce u dimu (1959)
 Nagradu Festivala Kurirček (1967. i 1976)
 Nagradu 4. jul za knjigu poema Sunčana zemlja (1976)</s>

<s>Djela 
 Na livadama (pjesme, 1948.)
 Zastave Krajine (poema, 1949.)
 Majska lirika (pjesme, 1949.)
 Ruže u oluji (pjesme, 1951.)
 Cvijeće (pjesme, 1952.)
 Poema o ljubavi 1953.)
 Špijuni (drama, 1955.)
 Dječja knjiga (stihovi, 1955.)
 Bez povratka (kronika, 1955.)
 12 knjižica za djecu (stihovi, 1956.)
 Krv i ćudnje (pjesme, 1958.)
 Sunce u dimu (roman, 1958.)
 Žuti zarobljenik (bajke, 1957.)
 Arena (roman, 1961.)
 Bajke (stihovi, 1964.)
 Doba zrenja ( pjesme, 1965.)
 Orlovi i vuci (roman, 1965.)
 Vino voća iz mog vrča (pjesme, 1967.)
 Breza među rovovima (roman, 1969.)
 Stihovi (izbor, 1969.)
 Svemir (poeme, 1971.)
 San i život (pripovijetke, 1971.)
 Hrabri vojnik Cvitan (roman, 1971.)
 Zajedništvo/pojam i suština (separat, 1973.)
 Lenjin o umjetnosti, umjetnost o Lenjinu (1974.)
 Sunčana zemlja (poeme, 1975.)
 Sjaj života, sjena smrti (pripovijetke, 1977.)
 Zemlja sunca (poeme, 1979.)
 Zlato iz stijene (pjesme, 1981.)
 Noć strepnje (drama, 1982.)
 Espanja (poema, 1983.)
 Brojevi i ljudi (poeme, 1984.)</s>

<s>Izvori</s>

<s>Vanjske veze 
 Čerkez, Vladimir
 Čerkez: Vojnik i cvijet</s>

<s>Bosanskohercegovački pisci
Bosanskohercegovački novinari
Jugoslavenski pisci
Jugoslavenski novinari
Dobitnici nagrade Društva pisaca Bosne i Hercegovine
Biografije, Sarajevo</s>

